Document ID: /roh_data/filtered/fineweb-2-filterrobots_roh.jsonl.gz/32999

Il secretariat da stadi per l’economia (SECO) ha autorisà l’export da la substanza Isopropanol. Quai mussan retschertgas da la televisiun romanda RTS, che la Confederaziun ha confermà.
La substanza na fetschia betg part a la cunvegna d'armas chemicas. Ozendi autorisessian ins, areguard il svilup en la Siria, dentant probablamain betg pli l'export da la substanza, ha il SECO communitgà.
Basa per Sarin
Tar Isopropanol sa tracta quai dad in dissolvent che po era vegnir duvrà per producir il gas toxic Sarin. Il tissi Sarin è vegnì duvrà tar in’attatga or da l’aria da l’armada siriana en il nord dal pajais. Quai è cumprovà.
Pensà per la farmaceutica
La substanza era previsa per producir medicaments. L’intent d’utilisaziun ha el valità sco plausibel. Uschia argumentescha il SECO sia decisiun. Oz decidess ins probablamain auter, uschia il SECO vinavant.
Far glisch en il cas
La Cumissiun per la politica da segirezza dal Cussegl dals chantuns vul laschar sclerir il cas. Ella vul surtut savair sche las leschas èn vegnidas resguardadas u sch’i dat forsa ina fora en la lescha.
RR novitads 21:00